
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege privind unele măsuri de protecţie a persoanelor încadrate în muncă



Biroul  permanent   al  Camerei Deputaţilor a trimis, cu adresa nr. 82 din 29 martie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de  Lege privind unele măsuri de protecţie a persoanelor încadrate în muncă.



În şedinţa din 14 aprilie 1999, comisia a analizat proiectul de lege şi a hotărât, cu unanimitate de voturi, să îi acorde aviz favorabil, cu următoarele observaţii:



La art. 12 alin. (1)  literele a) şi b)  considerăm că formularea corectă ar fi următoarea: 

a) 0,75% din fondul lunar de salarii de la angajatorii ...

b) 0,25% din fondul lunar de salarii de la angajatorii ...

De asemenea, la alin. (4) al aceluiaşi articol 12 propunem înlocuirea sintagmei “se repartizează” cu sintagma “se reportează”, formularea existentă în text fiind probabil consecinţa unei greşeli de dactilografiere.

PREŞEDINTE,

Marţian Dan

